2-جی تورکجه بایرامی 27 آوقوستدا ایستانبولدا ائدیله‌جک.
یونوس امره اینستیتوسو بو ایل 46 اؤلکه‌دن 540 اؤیرنجی‌نین قاتیلیمی ایله یئددینجی‌سی تشکیل ائدیلن "تورکجه یاز مکتبی"، پرزیدنت حمایه‌سینده ایستانبولدا 27 آوقوستدا رئال‌لاش‌دیریلا‌جاق 2-جی تورکجه بایرامی ایله تاچلاناجاق.
"تورکجه یاز مکتبی" قوناق اؤیرنجیلری، 16 فرق‌لی شهرده 20 اونیورسیته‌نین میهماندارلیغیندا تاریخی و توریستیک ساحه‌لری گزه‌رک، تورکجه‌نی یئرینده اؤیرنمه و تورک مدنیتینی تانیما فورصتی تاپا‌جاق.
اؤیرنجیلر، ' اینسان و تورکجه موضوعلو باغلانیش گؤستریسی ایله دونیایا تورکجه، باریش، دوستلوق و سئوگی مساژلاری گؤندره‌جک. دونیانین بیر چوخ یئرینده ساواشلارین یاشاندیغی بیر دؤورده بئله معنا‌لی بیر مساژ چوخ اهمیت‌لی بیر چاغیریش اولا‌جاق.
بؤیوک مدنیت‌لر قوران بیر میللتین دیلی اولان تورکجه، سؤز خزینه‌سی‌نین زنگین‌لیگی، آهنگی و مجازلارییلا گوجلو بیر دیل اولا‌راق گؤستریلیر.
سئوگی دیلی تورکجه‌نین شاعری‌نین آدینی آلان یونوس امره اینستیتوسونون تشکیلاتییلا 7 ایلدیر رئال‌لاشان تورکجه یاز مکتبی پروقرامی دیلینی و تورک مدنیتینی تانیتماق آدینا چوخ مهم بیر فونکسیونو یئرینه یئتیریر.
یوردیشیندا 45 مرکزده فعالیت گؤسترن اینستیتوسو، ایلک دفعه بو ایل آمریکا قاره‌سینی پروقرام‌لارینا آلا‌راق، جنوبی آمریکادا دا بیر مرکز آچماغی پلانلاشدیریر.
کئچن ایل 60 اؤلکه‌دن 500-ه یاخین اؤیرنجی‌نین قاتیلدیغی "1000 ایلین سسی تورکجه بایرامی" گؤرکملی بیر شکیلده قوتلانمیشدی. خاریجی طلبه‌لر، صحنه‌یه قویدوق‌لاری اثرلرله دونیایا "تورکجه" باریش، دوستلوق و سئوگی مساژلاری گؤندرمیشدی.
